Gawie le Roux oor Koopooreenkomste | Centre for Conveyancing Practice
Pryse vir die handleiding
Beide Afr & Eng stelle
Outeur - Gawie le Roux
Gawie le Roux is ’n prokureur, aktebesorger en entrepreneur. Hy is die direkteur van die Sentrum vir Aktepraktyk en sy susterentiteit, die Skool vir Regsopleiding. Hy het homself sedert 1994 gevestig as ’n verskaffer van opleiding vir die regsprofessie deur sy Selfstudie Aktekursus en die lesings wat hy op verskeie plekke dwarsdeur die land lewer om prokureurs en kandidaatprokureurs vir die eksamen in transportbesorging voor te berei. Gawie is ook ’n aktiewe belegger in die eiendomsmark, in sy persoonlike hoedanigheid en ook as besturende direkteur van twee private eiendomsbeleggings-
Ongelukkig word baie verkopers van hulle gemeenregtelike reg om op hierdie broodnodige beskerming teen verborge gebreke te reken, ontneem deur swak opgestelde ooreenkomste van eiendomsagente en die sogenaamde "property condition report" wat daaraan geheg word. Die voetstootsbeding bestaan nie in isolasie nie. Dit is ’n baie ou gemeenregtelike "teenmiddel" waarvan die enigste doel is om die uitwerking van die gemeenregtelike waarborg van ’n verkoper teen verborge gebreke in die verkoopte eiendom teen te werk.
Koopooreenkomste word deur eiendomspraktisyns of selfs leke opgestel telkens wanneer onroerende eiendom van eienaar verwissel. Maar, te oordeel aan die groot hoeveelheid hofsake wat elke jaar in Suid-Afrika oor koopooreenkomste beslis word, is daar aansienlike tekortkominge in sommige ooreenkomste wat vir klein en groot transaksies deur sowel professionele as leke-persone opgestel word.
Die inhoud van die handleiding is gebaseer op die gemeenregtelike beginsels waar op die voetstootsklousule berus, soos meer onlangs deur ons howe ontwikkel en bevestig.
Die oogmerk van hierdie handleiding is om aan persone wat gereeld met die opstel, interpretasie en uitvoering van ooreenkomste te doene het, met die nodige teoretiese en praktiese kennis toe te rus ten einde hulle in staat te stel om beter koopooreenkomste op te stel.